Κλιφ Λέβινγκστον

Ο Κλιφ Λέβινγκστον (Cliff Levingston, γεννημένος στις 4 Ιανουαρίου του 1961) είναι Αμερικανός πρώην καλαθοσφαιριστής που αγωνίστηκε στο ΝΒΑ ως πάουερ φόργουορντ. Πρωταγωνίστησε στο Wichita State University, πριν επιλεχθεί από τους Ντιτρόιτ Πίστονς στο ντραφτ του 1982. Μετά από δύο σεζόν με τους Ντιτρόιτ Πίστονς, πήρε μεταγραφή στους Ατλάντα Χοκς, στους οποίους θα διανύσει τα καλύτερα χρόνια της καριέρας του.

Μετά από έξι σεζόν με τα "Γεράκια", ο Λέβινγκστον εντάχθηκε στους Σικάγο Μπουλς, με τους οποίους κατέκτησε δύο δαχτυλίδια πρωταθλητή το 1991 και το 1992. Από το 1992 έως το 1993 έπαιξε για τον ΠΑΟΚ, στο ελληνικό Πρωτάθλημα, καθώς επίσης και στο φάιναλ φορ της Ευρωλίγκας. Το 1994 επέστρεψε στην Αμερική και εντάχθηκε στους Ντένβερ Νάγκετς, ενώ αποσύρθηκε από το πρωτάθλημα το 1995 έχοντας συνολικά στην καριέρα του 5.888 πόντους, 4.307 ριμπάουντ και 593 κοψίματα.

Το 2000, ο Λέβινγκστον ξεκίνησε την προπονητική του καριέρα ως βοηθός προπονητή στους Φορτ Γουέιν Φιούρι του CBA. Το 2001, υπηρέτησε ως βοηθός προπονητή στους Dodge City Legend του USBL. Το 2002, επέστρεψε στους Dodge City για να κάνει την πρώτη του θητεία ως πρώτος προπονητής τους,με αποτέλεσμα εκείνη τη χρονιά η ομάδα του να κερδίσει τον τίτλο και ο Λέβινγκστον να ονομαστεί Προπονητής της Χρονιάς στην κατηγορία.

Το 2003, καταδικάστηκε σε τέσσερις μήνες φυλάκιση ύστερα από την αποτυχία του να πληρώσει τη διατροφή του παιδιού του.

Από το 2003 έως το 2004, ο Λέβινγκστον υπηρέτησε ως βοηθός προπονητή στους Χάρλεμ Γκλόουμπτροτερς. Το 2004 ήταν προπονητής της St. Louis Flight της ABA.

Παραπομπές

 Εξωτερικοί σύνδεσμοι 
 nba.com ιστορικά playerfile
 Στατιστικά καριέρας
 basketpedya.com 

Κατηγορία:Αμερικανοί καλαθοσφαιριστές 
Κατηγορία:Καλαθοσφαιριστές αμερικανικών συλλόγων 
Κατηγορία:Καλαθοσφαιριστές του NBA 
Κατηγορία:Καλαθοσφαιριστές Ατλάντα Χοκς
Κατηγορία:Καλαθοσφαιριστές Σικάγο Μπουλς
Κατηγορία:Καλαθοσφαιριστές Ντένβερ Νάγκετς
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Βίρτους Μπολόνια
Κατηγορία:Ξένοι καλαθοσφαιριστές στην Ελλάδα